Jeg er så utilfreds med Telenor og jeg advarer alle jeg overhovedet kan for at de ikke skal begå samme fejl som mig. Nemlig at blive kunde ved Telenor. 

Jeg blev kunde hos Telenor i december 2013, og var egentlig godt tilfreds med dem indtil mine regninger begyndte at komme. Nogle regninger var sky høje og jeg ringede derind for, at spørger om hvorfor de var så høje. Det kunne de ikke lige give en forklaring på hvorfor de var. Nå det var så hvad det var, men så i April var der en der bestilte en Ipad i mit navn, og jeg ringede selvfølgelig derind og oplyste dem om det og jeg fik også en tro-love erklæring sendt, (Jeg fik også en fra Call-me fordi det også var sket hos dem, at der var en der havde bestilt en telefon i mit navn) jeg skrev så under på den og sendte den afsted. Jeg fik så bekræftet fra Call Me at de havde fået den og politiet havde fået besked. Men der skete som sædvanligt intet hos Telenor. Jeg ringede så derind efter en måned for at høre om status med hensyn til tro-love erklæringen. Jamen den havde de så ikke fået og jeg havde altså sendt den samtidig med den anden tro-love erklæring til Call Me. Nå men jeg får så den nye tro-love erklæring og sender den afsted. Det bliver så også meldt til politiet og så gik jeg i troen om at alt var som det skulle være. Men næ nej jeg bliver ved med at få regninger for den iPad. Jeg fortsætter så med at ringe ind til Telenor og fortæller dem igen, at nu skal de simpelthen få styr på deres ting, fordi jeg ikke gad og bruge min tid på det mere. De beklager og er ih og åh så kede af det, og det skal de nok få i orden, men det går ikke i orden. Det går ikke i orden, fordi de ikke har styr på hvad de laver. Der sidder en eller anden ved telefonen og siger de nok skal tage sig af problemet og når røret så er smidt på, så er det hele glemt for dem. I mit hoved så er det utrolig dårlig kundeservice. 

Da jeg så beslutter mig for, at skifte til et billigere og bedre omtalt selskab, skal jeg igen døje med at slippe af med dem. Jeg får af vide af en medarbejder, at min sidste regning vil være i 30. august 2014.. Det var det så ikke, jeg skulle da lige betale i september også, selvom jeg blevet lovet, to gange af to forskellige medarbejdere, at jeg ikke ville få en ny regning. Der opgav jeg simpelthen og besluttede mig bare for at betale uden en ydereligere diskussion. 

Og sidst men ikke mindst, så røg jeg i inkasso, fordi Telenor ikke havde informeret mig om, at man skulle betale to regninger hver måned. En for abonnementet og en for telefonen. Det finder jeg så ud af og ringer så ind til Telenor og spørger hvorfor de har sat mig i inkasso. Jamen det var jeg simpelthen fordi jeg ikke havde betalt for min telefon. Nu er det sådan at ved næsten alle andre selskaber, der betaler man en samlet regning og det gik jeg jo så også udfra her. Men nej det var mit eget problem, men jeg kan ikke helt se hvordan det kan være mit problem, når jeg hverken kunne se det inde på mit telenor eller jeg heller ikke fik regninger eller mails vedrørende afbetaling på min mobil. Jeg havde ingen jordisk chance for, at vide man skulle betale de to ting hver for sig. 
Og jeg er ikke den eneste der har oplevet problemer med Telenor. Jeg kender en som har oplevet det samme som mig med hensyn til Inkasso, og så kender jeg et par andre som også er godt utilfredse med Telenor. 

Jeg gør i hvert fald alt for at folk ikke skal vælge Telenor, fordi de er uprofessionelle og ligeglade med deres kunder.